ثانیہ خان

ثانیہ اقبال خان (پیدائش: 23 مارچ 1985ء) ملتان  کی ایک  خاتون پاکستانی کرکٹ کھلاڑی ہے۔ وہ دائیں ہاتھ کی بلے باز  اور دائیں ہاتھ کی میڈیم پیس گیند باز ہیں۔  وہ بین الاقوامی سطح کے ساتھ ساتھ علاقائی سطح پر کرکٹ کھیلتی تھیں۔  انھوں نے 2009 کے خواتین کرکٹ ورلڈ کپ میں بھی دو میچ کھیلے تھے۔  
 کیریئر 
وہ پائینر اسکواڈ ٹیم کی رکن ہیں جو 2003 سے آج تک پاکستان کرکٹ بورڈ خواتین  ونگ کے تحت کرکٹ کھیل رہی ہے۔ وہ اب تک  42 بین الاقوامی میچوں میں کھیلی ، جن میں مندرجہ ذیل ٹورنامنٹ/سیریز  شامل ہیں:

 ون ڈے ورلڈ کپ 2009ء
 ورلڈ کپ کوالیفائنگ راؤنڈ 2010ء
 ٹی 20 ورلڈ کپ 2010ء ، 2014ء
 ایشیائی کھیل  2010ء ، 2014ء
 آئی سی سی چیمپیئن شپ 2014ء ، 2015ء ، 2016ء

اس نے 2014ء ورلڈ کپ (سلہٹ) میں پاکستان کے لیے سب سے زیادہ وکٹیں حاصل کیں۔ 2014ء میں (دوحہ) قطر میں سہ ملکی کرکٹ سیریز میں  انھوں نے پاکستان کے لیے سب سے زیادہ وکٹیں بھی حاصل کیں۔2015ء میں وہ تمام فارمیٹ میں علاقائی  سیزن میں # 1 بولر بن گئیں۔اس نے اپنا آخری بین الاقوامی میچ 2016ء میں انگلینڈ کے خلاف کھیلا تھا۔اس کے بعد اس نے وقفہ اختیار کیا اور بطور آفیشل کیریئر کی تلاش شروع کی۔ اس کے ساتھ ساتھ  وہ ڈومیسٹک ٹورنامنٹ کھیلتی رہی۔ 2018ء میں انھوں نے علاقائی  ٹی ٹونٹی ٹورنامنٹ میں حصہ لیا اور ٹورنامنٹ میں زیادہ وکٹیں لینے والی خواتین باؤلرز میں دوسرے نمبر پر رہیں۔
 کرکٹ آفیشل کے طور پر اچیومنٹ 
2019 کو وہ گرینڈ کیمین آئی لینڈ میں خواتین اور لڑکیوں کی کرکٹ کے لیے سینئر ڈویلپمنٹ آفیسر کے عہدے پر فائز ہوئی۔ ترقیاتی کاموں کے ساتھ ساتھ اس نے کوچنگ کا تجربہ بھی حاصل کیا ، 5 سے 50 سال تک کے افراد کے لیے فٹنس پروگرام مرتب کیا۔ 3 سال بعد گرینڈ  کیمین جزیرے میں کرکٹ دوبارہ شروع کی۔اس نے خواتین اور لڑکیوں کے لیے آئی سی سی اے ماں اور بیٹی کی کرکٹ پروگرام ، اسکول کرکٹ اور اکیڈمی کرکٹ چلایا۔ 7 ماہ کے بعد اس نے استعفیٰ دے دیا کیونکہ وہ لیول 2 کوچنگ کورس پر توجہ مرکوز کرنا چاہتی تھی۔
 ذاتی زندگی 
وہ صوبہ پنجاب کے شہر ملتان میں پیدا ہوئی ہیں۔ اس  کا تعلق بلوچ خاندان سے ہے جو اپنی سخت روایات اور بہادری کے سبب مشہور ہیں۔
 تعلیم 
اس نے پنجاب یونیورسٹی سے فزیکل ایجوکیشن میں ماسٹر کیا ہے۔وہ درجہ اول کی کرکٹ کوچ ہے۔وہ پی سی بی کی طرف سے درجہ اول کی  فٹنس ٹرینر ہے۔وہ کھیلوں میں چائلڈ پروٹیکشن اور  فرسٹ ایڈ کی سند بھی حاصل کر چکی ہیں۔

 مزید دیکھیے 
 خواتین کی کرکٹ
 پاکستان قومی خواتین کرکٹ ٹیم
 خواتین ایک روزہ بین الاقوامی
 فہرست پاکستان خواتین ایک روزہ کرکٹ کھلاڑی

 حوالہ جات 

زمرہ:1985ء کی پیدائشیں
زمرہ:2010ء ایشیائی کھیلوں میں شریک کرکٹ کھلاڑی
زمرہ:ایشیائی کھیل 2010ء میں تمغا یافتگان
زمرہ:ایشیائی کھیل 2014ء میں تمغا یافتگان
زمرہ:ایشیائی کھیلوں میں کرکٹ میں تمغا یافتگان
زمرہ:ایشیائی کھیلوں میں طلائی تمغا یافتگان پاکستانی
زمرہ:ایشیائی کھیل، 2014ء میں شریک کرکٹ کھلاڑی
زمرہ:بقید حیات شخصیات
زمرہ:پاکستان خواتین کرکٹ کپتان
زمرہ:پاکستان کی خواتین عالمی ٹوئنٹی/20 کرکٹ کھلاڑی
زمرہ:پاکستانی خواتین کرکٹ کھلاڑی
زمرہ:پنجاب (پاکستان) کے کرکٹ کھلاڑی
زمرہ:پنجابی شخصیات
زمرہ:ملتان کی شخصیات
زمرہ:پاکستان کی خواتین ایک روزہ کرکٹ کھلاڑی
زمرہ:ملتان سے کرکٹ کھلاڑی
زمرہ:زرعی ترقیاتی بینک خواتین کرکٹ ٹیم کی کھلاڑی
زمرہ:کراچی خواتین کرکٹ ٹیم کی کھلاڑی
زمرہ:ملتان خواتین کرکٹ ٹیم کی کھلاڑی